JR มอบชุด PPE “มหาวิทยาลัยมหาสารคาม”
JR มอบชุด PPE "มหาวิทยาลัยมหาสารคาม"
3 มี.ค. 2564

จรัญ วิวัฒน์เจษฎาวุฒิ ประธานเจ้าหน้าที่บริหาร บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR มอบหมายให้ผู้แทนบริษัทฯ มอบชุดป้องกันเชื้อส่วนบุคคล (Personal Protective Equipment – PPE) จำนวน 100 ชุด ให้กับมหาวิทยาลัยมหาสารคาม เพื่อจัดส่งให้บุคลากรทางการแพทย์ โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม สำหรับใช้ในการรักษาผู้ป่วยโรค COVID-19 ให้เกิดความปลอดภัยขณะปฏิบัติงาน
ทั้งนี้ JR มีความตั้งใจอย่างยิ่งที่จะร่วมเป็นส่วนหนึ่งในการสนับสนุนหน่วยงานต่าง ๆ เพื่อแก้ไขสถานการณ์โรคระบาดครั้งนี้ ขอให้ชาวจังหวัดมหาสารคาม และคนไทยทุกคนได้กลับมาใช้ชีวิตเป็นปกติสุขดังเดิมโดยเร็ว